Edukiak
Indizea 🔎︎

# Zutabe-zabalera optimoa

Doitu zutabe-zabalerak hautatutako gelaxken zutabeetan, hautatutako gelaxka bakoitzaren paragrafo-luzeraren arabera. Taula orrialdearen zabaleraraino zabaltzen du, beharrezkoa bada.

Doitu zutabe-zabalerak hautatutako gelaxken zutabeetan, zutabeen edukietara doitzeko, taularen zabalera edo hautatu gabeko zutabeak aldatu gabe.

Komando hau erabiltzeko...

Aukeratu Taula - Tamaina - Zutabe-zabalera optimoa.

Aukeratu Formatua - Taula - Zutabe-zabalera optimoa.

Hautatu zutabeak taulan, egin eskuineko klik eta aukeratu Tamaina - Zutabe-zabalera optimoa.

Ireki Taula barrako Optimizatu tamaina goitibeherako menua eta sakatu

Ireki Taula barrako Optimizatu tamaina goitibeherako menua eta sakatu

Zutabe-zabalera optimoa

Zutabe-zabalera optimoa aukera saiatzen da hautatutako gelaxketako paragrafo luzeena, gutxienez, lerro bakarrean sartzeko moduko zutabe-zabalera ematen; hala ere, posible da eta sarritan gertatzen da zutabeak doitze zehatza baino zabalagoak izatea.

Zutabe-zabaleren azken banaketa honako faktoreen araberakoa da: hautatutako gelaxken paragrafo-luzera, hautatutako gelaxkak dituzten zutabeen hasierako zabalera eta taula hedatu daitekeen ala ez. Zuriuneak ere sartuko dira gelaxka-betegarri horizontalerako, paragrafo-betegarrirako eta paragrafo-kosketarako. Taularen zabalera ez da inoiz murriztuko eta hautatu gabeko zutabeak ez dira aldatuko.

Hurrengo zerrendak adierazten du zutabe-zabalerak nola banatuko diren hautatutako gelaxketan. Lehen urratsak ongi banatzen baditu zutabe-zabalerak eta gelaxkako paragrafo guztiak lerro bakarrean badaude, prozesua gelditu egingo da; bestela, bigarren urratsa gauzatuko da, posible bada. Hirugarren urratsak deskribatzen du zutabe-zabalerak nola banatzen diren, bigarren urratsaren ondoren hautatutako gelaxkak doitzea posible ez denean.

1. Banatu zutabe-zabalerak era proportzionalean, gelaxka bakoitzeko paragrafo luzeenaren arabera, baina gelaxka-hautapenaren zutabe-zabalera osoari eutsita.

2. Zenbait gelaxka ez bada zehatz-mehatz sartzen hautapenaren zabalera osoan eta taula hedatu badaiteke (orrialde-zabaleraraino), orduan taula-zabalera hedatu egingo da gelaxka guztiak zehatz doitu arte.

3. Taula-zabalera orrialde-marjinan badago, eta hautatutako gelaxka bat baino gehiago ondo doitzen ez bada, eman ahalik eta zabalera gehien zehatz doitu ezin daitekeen lehen gelaxkari, eta zutabe-zabalera bera (txikiagoa) doitu ezin daitezkeen gainerako gelaxkei.

1. urratsa aski izan ohi da paragrafo laburrak dituzten gelaxkekin, eta 3. urratsa beharrezkoa izan ohi da zutabe edo errenkada anitz hautatu bada eta/edo hautatutako gelaxkek paragrafo luzeagoak badituzte.

Zutabe-zabalera optimoa aukera saiatzen da hautatutako zutabeetako paragrafo luzeena, gutxienez, lerro bakarrean sartzeko moduko zutabe-zabalera ematen; hala ere, posible da eta sarritan gertatzen da zutabeak doitze zehatza baino zabalagoak izatea.

Zutabe-zabaleren azken banaketan faktore anitzek dute eragina, adibidez hautatutako zutabeen paragrafo-luzerak eta hasierako zabalerak. Zuriuneak ere sartzen dira gelaxka-betegarri horizontaletarako, paragrafo-betegarrietarako eta paragrafo-kosketarako. Taularen zabalera ez da inoiz murrizten eta hautatu gabeko zutabeak ez dira aldatzen.

Aukera honekin, zutabe-zabalerak modu proportzionalean banatzen dira zutabe bakoitzeko paragrafo luzeenaren arabera. Hautatutako zutabeek betetzen duten zutabe-zabalera osoa mantentzen da. Hautatutako zutabeak ezin badira zehatz doitu, doitu ezin daitekeen lehen zutabea ahalik eta zabalera gehien jasotzen du, eta doitu ezin daitezkeen gainerako zutabeek zabalera txikiagoa hartzen dute, berdina gainerako zutabe horietarako.

Erlazionatutako gaiak

Optimizatu tamaina

Testu-tauletako errenkada eta zutabeei tamaina aldatzea